CELEX: 32010R1067
Language: lv
Date: 2010-11-19 00:00:00
Title: Komisijas Regula (ES) Nr. 1067/2010 ( 2010. gada 19. novembris ) par atsevišķu preču klasifikāciju kombinētajā nomenklatūrā

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 304/11
            
         KOMISIJAS REGULA (ES) Nr. 1067/2010
   (2010. gada 19. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji pamatojas uz KN vai papildina to ar papildu apakšnodaļām un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādītajiem KN kodiem atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādītajiem KN kodiem.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 19. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izstrādājums (t. s. “dušas galviņa”) no plastmasas ar niķeļa pārklājumu, izmantojams ūdens sadalei ar sprauslu.
                              Tas ir aprīkots ar pretvārstu, kas neļauj ūdenim tecēt atpakaļ. Taču vārsts neregulē ūdens plūsmu.
                              Ūdens plūsmu no sprauslas regulē krāns, kuram izstrādājumu paredzēts pievienot ar lokanu šļūteni.
                           
                        
               
                  3924 90 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 3924 un 3924 90 00 formulējumu.
                  Klasificēšana pozīcijā 8481 pie vārstiem un tamlīdzīgām ierīcēm nav iespējama, jo izstrādājums nav tikai vārsts ar piederumiem, tā ir vesela dušas galviņa (sk. arī harmonizētās sistēmas skaidrojumus par pozīciju 8481).
                  Klasificēšana pozīcijā 8424 pie šķidrumu izsmidzināšanas, disperģēšanas vai izkliedēšanas ierīcēm nav iespējama, jo izstrādājumam nav mehānisma šķidruma izsmidzināšanai, disperģēšanai vai izkliedēšanai. Ūdens plūsmu no sprauslas regulē tikai krāns, kuram izstrādājumu paredzēts pievienot.
                  Tādēļ izstrādājums saskaņā ar tā materiālu ir klasificējams 39. nodaļā.
                  Klasificēšana pozīcijā 3922 pie plastmasas sanitārtehnikas izstrādājumiem nav iespējama, jo pozīcijā ietilpst vannas, dušas, izlietnes, bidē, klozeta podi, riņķi un vāki, skalojamās kastes un tamlīdzīgi sanitārtehnikas izstrādājumi no plastmasas, kas ir domāti uzstādīšanai stacionāri (sk. arī harmonizētās sistēmas skaidrojumus par pozīciju 3922).
                  Tāpēc izstrādājums klasificējams pozīcijā 3924 pie plastmasas higiēnas vai tualetes piederumiem.
               
            
                  
                              2.
                           
                           
                              Izstrādājums (t. s. “dušas galviņa”) no plastmasas ar niķeļa pārklājumu, izmantojams ūdens sadalei ar sprauslu.
                              Tas ir aprīkots ar pogu, kas savienota ar vārstu, kurš neļauj ūdenim tecēt atpakaļ un arī maina ūdens strūklas veidu (“lietus” vai “masāža”). Taču vārsts neregulē ūdens plūsmu.
                              Ūdens plūsmu no sprauslas regulē krāns, kuram izstrādājumu paredzēts pievienot ar lokanu šļūteni.
                           
                        
               
                  8424 89 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8424 un 8424 89 00 formulējumu.
                  Klasificēšana pozīcijā 8481 pie vārstiem un tamlīdzīgām ierīcēm nav iespējama, jo izstrādājums nav tikai vārsts ar piederumiem, tā ir vesela dušas galviņa (sk. arī harmonizētās sistēmas skaidrojumus par pozīciju 8481).
                  Pievienotais ūdens strūklas veida maiņas mehānisms piešķir izstrādājumam īpašības, kas raksturīgas mehāniskai ierīcei šķidrumu izsmidzināšanai, disperģēšanai vai izkliedēšanai.
                  Tāpēc izstrādājums ir klasificējams pozīcijā 8424.
               
            
                  
                              3.
                           
                           
                              Izstrādājums (t. s. “dušas galviņa”) no plastmasas ar niķeļa pārklājumu, izmantojams ūdens sadalei ar sprauslu, bez pretvārsta vai mehānisma, kas maina ūdens strūklas veidu.
                              Ūdens plūsmu no sprauslas regulē krāns, kuram izstrādājumu paredzēts pievienot ar lokanu šļūteni.
                           
                        
               
                  3924 90 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 3924 un 3924 90 00 formulējumu.
                  Klasificēšana pozīcijā 8424 pie šķidrumu vai smidzināšanas, disperģēšanas, vai izkliedēšanas ierīcēm nav iespējama, jo izstrādājumam nav mehānisma šķidruma smidzināšanai, disperģēšanai vai izkliedēšanai. Ūdens plūsmu no sprauslas regulē tikai krāns, kuram izstrādājumu paredzēts pievienot.
                  Tādēļ izstrādājums saskaņā ar tā materiālu ir klasificējams 39. nodaļā.
                  Klasificēšana pozīcijā 3922 pie plastmasas sanitārtehnikas izstrādājumiem nav iespējama, jo pozīcijā ietilpst vannas, dušas, izlietnes, bidē, klozeta podi, riņķi un vāki, skalojamās kastes un tamlīdzīgi sanitārtehnikas izstrādājumi no plastmasas, kas ir domāti uzstādīšanai stacionāri (sk. arī harmonizētās sistēmas skaidrojumus par pozīciju 3922).
                  Tāpēc izstrādājums klasificējams pozīcijā 3924 pie plastmasas higiēnas vai tualetes piederumiem.